Fontana (ežeras)
Fontana (isp. Lago Fontana) – ežeras Argentinoje, Patagonijoje, Čubuto provincijos pietvakariuose, apsuptas Čilės. Telkšo Patogonijos Anduose, 925 m aukštyje, į vakarus nuo Alto Rio Sengero. Telkšo ledyninėje rinoje, tuoj į rytus nuo La Platos ežero. Ilgis 26 km, plotis iki 5 km. Krantai statūs, miškingi, apaugę žemaisiais notofagais. Kranto linija raižyta, rytuose šakota. Suteka keletas neilgų upelių bei trumpa Unjono upė, jungianti su La Platos ežeru. Išteka Sengeras. Pakrantės negyvenamos. Ežeras pavadintas Argentinos generolo, tyrinėtojo, Čubuto gubernatoriaus Luiso Chorchės Fontanos garbei.